
Vad az úton- elemzés a vadelütés témakörben

Kulcsszavak: vad; gépjármű; ütközés;
Felgyorsuló és modern világunkban egyre nő a közutak száma és hossza, valamint
növekszik a sofőrök és a gépjárművek száma is az utakon. Vadgazdálkodási szempontból
pedig évről-évre nőnek a nagyvadfajok elejtési számai. Ezért a vad és gépjármű ütközés
igen aktuális téma napjainkban is.
Kutatásom alapvető célja volt, hogy képet alkossak a problémáról, illetve a változások
tendenciáiról.
Munkám során 10 évre visszamenőleg az országos adatok változásának elemzésétől
haladtam a vármegyei adatok irányába, összehasonlítva a vadelütések számát, a vadfajok
állományának változásával.
Szabolcs-Szatmár-Bereg vármegye viszonylatában a Magyar Közút adatai jóvoltából
lehetőségem nyílt az elütések számát az egyes utak szintjére lebontva is vizsgálni.
Az adatokat első sorban a Vadgazdálkodási Adattárból nyertem, melyet kiegészítettem
a Magyar Közúttól és a Szabolcs-Szatmár-Bereg vármegyei Rendőrfőkapitányságtól
származókkal. Mindkét szervezet használja a hazánkban egyedülálló VadGeo rendszert,
melynek vadelütésre vonatkozó adatait lehetővé teszik akár a tudományos igényű
elemzést is.
Munkám során az adatok elemzése mellett interjút készítettem a VadGeo rendszert
használó felekkel, kikértem a kezelők személyes tapasztalatát, illetve, hogy mire
használják a rendszert miként könnyíti meg a munkájukat.
Dolgozatom alapvetően a vadgazdálkodás szemszögére fókuszál, az elütött vad értékére,
hiszen nem csak a járműben keletkezik kár, hanem a vad elhullásával a vadászatra
jogosultat is számszerűsíthető anyagi veszteség éri.



